སྲིད་གཞུང་གི་ལས་དོན་སྙན་སྒྲོན་ནང་འཐབ་ཇུས་ཆེན་པོ་གསུམ་དང་ཕྱོགས་ཆེན་པོ་བཞི་ཡི་འཕེལ་རྒྱས་ལས་འཕར་གཞི་དང་འཕར་རྒྱུད་གསར་པ་ཞིག་ཆགས་ཡོད་ཅེས་བསྟན་ཡོདཉིང་ཞ་ཧུའེ་རིགས་རང་སྐྱོང་ལྗོངས་སྲིད་གཞུང་གི་ཚན་ཧྲི་འཐུས་མི་ཀྲུའུ་ཡུས་ཧྭ་ཡིས་དར་རྒྱས་འགྲོ་འགོར་བའི་ས་ཁུལ་ལ་སྣང་ཆུང་བྱེད་མི་རུང་བའི་འཕེལ་རྒྱས་ཀྱི་མི་མངོན་པའི་ནུས་ཤུགས་ལྡན་ཡོད།ཁྱབ་ཁོངས་མཐུན་སྦྱོར་འཕེལ་རྒྱས་ལ་སྐུལ་འདེད་གཏོང་རྒྱུ་ནི་ཕྱོགས་ཡོངས་ནས་འབྱོར་འབྲིང་སྤྱི་ཚོགས་སྐྲུན་སྐབས་བརྒྱུད་དགོས་ངེས་ཀྱི་ལམ་བུ་ཞིག་ཡིན།ས་ཁུལ་དབར་གྱི་བར་ཁྱད་ཆུང་དུ་འགྲོ་བ་བྱེད་དགོས་ན་སྲིད་གཞུང་གི་ཁྲིད་སྟོན་ནུས་པ་འདོན་སྤེལ་བྱེད་དགོས་པ་དང་།གྲོང་ཁྱེར་དང་གྲོང་རྡལ་ཅན་གྱི་འཕེལ་རིམ་མགྱོགས་སུ་ཏན་ཏིག་གཏོང་དགོས་པ་མ་ཟད།ད་དུང་གསར་བརྗེའི་རྟེན་གཞིའི་ཁུལ་རྙིང་པ་དང་མཐའ་མཚམས་ས་ཁུལ་སོགས་ཁྱབ་ཁོངས་དབུལ་པོར་རྒྱབ་སྐྱོར་བྱེད་ཤུགས་ཀྱང་རྒྱུན་ཆད་མེད་པར་ཆེ་རུ་གཏོང་དགོས་ཞེས་གསུངས་པ་རེད།